CELEX: 32018D0712
Language: et
Date: 2018-05-14 00:00:00
Title: Nõukogu otsus (ÜVJP) 2018/712, 14. mai 2018, millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC)

15.5.2018   
            
            
               ET
            
            
               Euroopa Liidu Teataja
            
            
               L 119/37
            
         NÕUKOGU OTSUS (ÜVJP) 2018/712,
   14. mai 2018,
   millega muudetakse otsust (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 28 lõiget 1, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 21. detsembril 2016 vastu otsuse (ÜVJP) 2016/2382, (1) millega luuakse Euroopa Julgeoleku- ja Kaitsekolledž (ESDC).
            
         
               (2)
            
            
               Nõukogu võttis 13. novembril 2017 vastu järeldused julgeoleku ja kaitse kohta ELi üldise strateegia raames.
            
         
               (3)
            
            
               Nõukogu võttis 20. novembril 2017 vastu järeldused, milles käsitletakse Euroopa Parlamendile ja nõukogule esitatud ühisteatist „Vastupidavusvõime, heidutus ja kaitse: tugeva küberturvalisuse tagamine ELis“.
            
         
               (4)
            
            
               ESDC juhtkomitee leppis 6. veebruaril 2018 kokku, et ESDC peaks looma kübervaldkonna õppe-, koolitus-, hindamis- ja harjutusplatvormi („küberõppe platvorm“), märkides samas vajadust tagada selle vastastikune täiendavus teiste liidu jõupingutuste ja algatustega.
            
         
               (5)
            
            
               Kuna ESDC töötajad on peamiselt lähetatud töötajad, võib küberõppe platvormi kiiresti loomiseks osutuda vajalikuks täita mõned küberturvalisuse koolitusjuhtide ametikohad lepinguliste töötajatega, juhul kui ametikohale ei ole leitud riiklikku eksperti.
            
         
               (6)
            
            
               Ajavahemikuks 1. jaanuarist 2018 kuni 31. detsembrini 2018 tuleks kehtestada uus lähtesumma.
            
         
               (7)
            
            
               Otsust (ÜVJP) 2016/2382 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2016/2382 muudetakse järgmiselt.
   
               1)
            
            
               Artiklisse 3 lisatakse järgmine punkt:
               
                           „k)
                        
                        
                           varustada liikmesriikide ja liidu haldusasutusi asjatundlike töötajatega, kes tunnevad liidu poliitikavaldkondi, institutsioone, menetlusi ja parimaid tavasid küberturvalisuse ja -kaitse valdkonnas.“
                        
                     
         
               2)
            
            
               Artikli 4 lõikesse 2 lisatakse järgmine punkt:
               
                           „h)
                        
                        
                           küberteadlikkust käsitlevad ja edasijõudnute tasemel kursused, sealhulgas ÜJKP missioone ja operatsioone toetavad kursused.“
                        
                     
         
               3)
            
            
               Artikli 13 lõike 1 punkt c asendatakse järgmisega:
               
                           „c)
                        
                        
                           lepingu alusel tööle võetavad töötajad, kui haldus- ja finantsvaldkonna spetsialisti ametikohale või küberturvalisuse koolitusjuhi ametikohtadele ei ole leitud riiklikke eksperte ning juhtkomitee on selle heaks kiitnud.“
                        
                     
         
               4)
            
            
               Artikli 16 lõige 2 asendatakse järgmisega:
               „2.   ESDC kulude katmiseks ette nähtud lähtesumma ajavahemikul 1. jaanuarist 2018 kuni 31. detsembrini 2018 on 1 308 164,00 eurot.
               Järgnevateks ajavahemikeks ESDC kulude katmiseks määratava lähtesumma otsustab nõukogu.“
            
         Artikkel 2
   Jõustumine
   Käesolev otsus jõustub selle vastuvõtmise päeval.
   
      Brüssel, 14. mai 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  Nõukogu 21. detsembri 2016. aasta otsus (ÜVJP) 2016/2382, millega luuakse Euroopa Julgeoleku- ja Kaitsekolledž (ESDC) ning tunnistatakse kehtetuks otsus 2013/189/ÜVJP (ELT L 352, 23.12.2016, lk 60).